CELEX: 32015D1893
Language: ro
Date: 2015-10-05 00:00:00
Title: Decizia (UE) 2015/1893 a Consiliului din 5 octombrie 2015 privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului dintre Republica Madagascar și Comunitatea Europeană

22.10.2015   
            
            
               RO
            
            
               Jurnalul Oficial al Uniunii Europene
            
            
               L 277/1
            
         DECIZIA (UE) 2015/1893 A CONSILIULUI
   din 5 octombrie 2015
   privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului dintre Republica Madagascar și Comunitatea Europeană
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (2), coroborat cu articolul 218 alineatul (6) al doilea paragraf litera (a) și articolul 218 alineatul (7),
   având în vedere propunerea Comisiei Europene,
   având în vedere aprobarea Parlamentului European,
   întrucât:
   
               (1)
            
            
               La 15 noiembrie 2007, Consiliul a adoptat Regulamentul (CE) nr. 31/2008 (1) (denumit în continuare „acordul”). Protocolul actual a expirat la 31 decembrie 2014.
            
         
               (2)
            
            
               Uniunea Europeană a negociat cu Republica Madagascar un nou protocol la acord (denumit în continuare „protocolul”) care acordă navelor din Uniune posibilități de pescuit în zona de pescuit în care Republica Madagascar își exercită jurisdicția.
            
         
               (3)
            
            
               Acest protocol a fost semnat în conformitate cu Decizia 2014/929/UE a Consiliului (2) și se aplică provizoriu începând cu 1 ianuarie 2015.
            
         
               (4)
            
            
               Acordul instituie la articolul 9 o comisie mixtă însărcinată cu controlul aplicării acordului. În plus, conform protocolului, comisia mixtă poate aproba anumite modificări ale protocolului. Pentru a facilita aprobarea modificărilor respective, este oportună autorizarea Comisiei, sub rezerva îndeplinirii unor condiții specifice, în vederea aprobării modificărilor respective, conform unei proceduri simplificate.
            
         
               (5)
            
            
               Este oportună aprobarea protocolului menționat,
            
         ADOPTĂ PREZENTA DECIZIE:
   Articolul 1
   Protocolul de stabilire a posibilităților de pescuit și a contribuției financiare prevăzute de Acordul de parteneriat în domeniul pescuitului între Republica Madagascar și Comunitatea Europeană se aprobă în numele Uniunii.
   Articolul 2
   Președintele Consiliului procedează, în numele Uniunii, la notificarea prevăzută la articolul 16 din protocol.
   Articolul 3
   Sub rezerva dispozițiilor și condițiilor prevăzute în anexa 2, Comisia este autorizată să aprobe, în numele Uniunii, modificările aduse protocolului de comisia mixtă.
   Articolul 4
   Prezenta decizie intră în vigoare la data adoptării.
   
      Adoptată la Luxemburg, 5 octombrie 2015.
      
         
            Pentru Consiliu
         
         
            Președintele
         
         N. SCHMIT
      
   
   
      (1)  Regulamentul (CE) nr. 31/2008 al Consiliului din 15 noiembrie 2007 privind încheierea Acordului de parteneriat în sectorul pescuitului dintre Comunitatea Europeană și Republica Madagascar (JO L 15, 18.1.2008, p. 1).
   
      (2)  Decizia 2014/929/UE a Consiliului din 15 decembrie 2014 privind semnarea, în numele Uniunii Europene, și aplicarea provizorie a Protocolului de stabilire a posibilităților de pescuit și a contribuției financiare prevăzute de Acordul de parteneriat în sectorul pescuitului dintre Republica Madagascar și Comunitatea Europeană (JO L 365, 19.12.2014, p. 6).
   
      ANEXĂ
      
         Sfera de competență și procedura pentru stabilirea poziției Uniunii în cadrul comisiei mixte
      
      
                  1.
               
               
                  Comisia este autorizată să negocieze cu Republica Madagascar și, după caz, sub rezerva respectării punctului 3 din prezenta anexă, să convină asupra unor modificări ale protocolului în ceea ce privește următoarele aspecte:
                  
                              (a)
                           
                           
                              revizuirea posibilităților de pescuit, precum și revizuirea contribuției financiare și modificările corespunzătoare ale prezentului protocol și ale anexelor sale în conformitate cu articolul 8 alineatele (1) și (2) din protocol;
                           
                        
                              (b)
                           
                           
                              stabilirea posibilităților de pescuit în conformitate cu articolul 9 alineatul (6) din protocol;
                           
                        
                              (c)
                           
                           
                              decizia privind modalitățile sprijinului sectorial în conformitate cu articolul 6 din protocol;
                           
                        
                              (d)
                           
                           
                              adoptarea măsurilor referitoare la gestionarea durabilă a resurselor halieutice care fac obiectul prezentului protocol și care afectează activitatea navelor de pescuit ale Uniunii, în conformitate cu articolul 7 alineatul (4) din protocol;
                           
                        
                              (e)
                           
                           
                              adaptarea dispozițiilor referitoare la condițiile de desfășurare a activității de pescuit și a modalităților de aplicare a prezentului protocol și a anexelor în conformitate cu articolul 8 alineatul (3) din protocol.
                           
                        
            
                  2.
               
               
                  În cadrul comisiei mixte, Uniunea:
                  
                              (a)
                           
                           
                              acționează în conformitate cu obiectivele urmărite de aceasta în cadrul politicii comune în domeniul pescuitului;
                           
                        
                              (b)
                           
                           
                              se conformează concluziilor Consiliului din 19 martie 2012 referitoare la Comunicarea Comisiei privind dimensiunea externă a politicii comune în domeniul pescuitului;
                           
                        
                              (c)
                           
                           
                              încurajează pozițiile care sunt compatibile cu normele pertinente adoptate de către organismele regionale de gestionare a pescuitului.
                           
                        
            
                  3.
               
               
                  Atunci când se prevede adoptarea, în cadrul unei reuniuni a comisiei mixte, a unei decizii referitoare la modificări ale protocolului, astfel cum se prevede la punctul 1, se iau măsurile necesare pentru ca poziția care va fi exprimată în numele Uniunii să țină seama de cele mai recente informații relevante de ordin statistic, biologic sau de altă natură transmise Comisiei.
                  În acest scop și pe baza informațiilor respective, serviciile Comisiei transmit Consiliului sau grupurilor de pregătire ale acestuia, spre examinare și aprobare, un document care prezintă în detaliu elementele specifice ale poziției propuse a Uniunii, cu suficient timp înainte de reuniunea relevantă a Comisiei mixte.
                  În ceea ce privește aspectele menționate la punctul 1 literele (a) și (b), aprobarea de către Consiliu a poziției Uniunii avute în vedere necesită un vot cu majoritate calificată. În celelalte cazuri, poziția Uniunii propusă în documentul de pregătire este considerată aprobată, cu excepția cazului în care un anumit număr de state membre, echivalând cu o minoritate de blocare, formulează obiecții cu ocazia unei reuniuni a grupului de pregătire al Consiliului sau în termen de 20 de zile de la primirea documentului de pregătire, fiind luată în considerare data situației care intervine mai întâi. În caz de obiecții, chestiunea respectivă este retrimisă Consiliului.
                  În cazul în care, în cadrul unor reuniuni ulterioare, inclusiv la fața locului, nu se poate ajunge la un acord astfel încât poziția Uniunii să ia în considerare noile elemente, chestiunea este transmisă Consiliului sau grupurilor sale de pregătire.
               
            
                  4.
               
               
                  Comisia este invitată să ia, în timp util, orice măsuri necesare ca urmare a deciziei comisiei mixte, inclusiv, după caz, publicarea deciziei relevante în Jurnalul Oficial al Uniunii Europene și prezentarea eventualelor propuneri necesare pentru punerea în aplicare a deciziei respective.